นกน้อย อุไรพร

นกน้อย อุไรพร เป็นศิลปินนักร้องชาวไทยแนวลูกทุ่งหมอลำ ที่มีผลงานการบันทึกเสียงมากมาย อาทิเช่น นกจ๋า เกี่ยวข้าวดอรอแฟน  ภาพถ่ายวิญญาณรัก สัจจาหญิง แอบคอย ดำขี่หลี่ คอยรักจากเสียงพิณ สาวอุบลรอรัก เหมือนดังนกขมิ้น เป็นต้น และเป็นผู้ก่อตั้งคณะเสียงอิสาน คณะหมอลำที่ยิ่งใหญ่ที่สุดและโด่งดังทั้งในและนอกราชอาณาจักร  และยังคงดำเดินวงมาจนถึงปัจจุบันตั้งแต่ปีพุทธศักราช 2518 จนถึงปัจจุบัน "หมอลำเวทีสร้างงานสร้างชีวิตให้โอกาสหลายๆคนได้มีงานทำ เวทีหมอลำเวทีทำมาหากินเลี้ยงครอบครัวหลายร้อยชีวิต กับลูกทีมวงหมอลำเสียงอิสานเกือบ250กว่าชีวิต"

**ประวัติ**
นกน้อย อุไรพร หรือชื่อจริงว่า อุไร ฉิมหลวง (สกุลก่อนสมรส : สีหะวงษ์) เกิดเมื่อวันที่  11 ตุลาคม พ.ศ. 2500 อยู่ที่บ้านจอม ตำบลยางชุมน้อย อำเภอยางชุมน้อย จังหวัดศรีสะเกษ เป็นบุตรสาวคนสุดท้องในจำนวนพี่น้อง 6 คน ของนายสม สีหะวงษ์ และ นางผัน สีหะวงษ์ เป็นศิลปินลูกทุ่งหมอลำ นกน้อยเริ่มต้นการเข้าสู่วงการบันเทิงโดยเข้าประกวดร้องเพลงที่สถานีวิทยุเธอกวาดรางวัลชนะเลิศมาทุกเวที ด้วยคะแนนที่เป็นเอกฉันท์ปราศจากข้อกังขา โดยเธอมักจะใช้เพลงของ ผ่องศรี วรนุช และ เรียม ดาราน้อยไปประกวด และได้มาสมัครเข้าร่วมวงดนตรีเพชรพิณทองของนพดล ดวงพร ในตำแหน่งนักร้อง แต่เนื่องด้วยเธอยังเด็กมากจึงได้รับหน้าที่เลี้ยงลูกให้หัวหน้าวงและเป็นหางเครื่องในเวลาต่อมา ก่อนที่จะได้บันทึกเสียงเพลงแรกในชีวิตคือเพลง "คอยรักจากเสียงพิณ" และยังมีอีกหลายบทเพลงเช่น ดำขี่หลี่ สัจจาหญิง ภาพถ่ายวิญญาณรัก เหมือนดั่งนกขมิ้น คอยอ้ายบ่มา ซึ่งสร้างชื่อให้เธอเป็นที่รู้จักทั่วภาคอิสาน
ชื่อ "นกน้อย อุไรพร" ซึ่งเป็นชื่อที่ใช้ในการแสดงนั้น ได้จากการนำเอาเพลงนกจ๋า มาเป็นเหมือนตัวแทนก็คือ นกน้อย และเอาชื่อจริงคือ อุไร มารวมกับคำสุดท้ายของนามสกุลของนพดล คือคำว่า พร มารวมกัน

**ประวัติการดำเนินวงเสียงอิสาน**
ได้เข้ามาวงการดนตรีพุทธศักราช 2518 หลังจากตะเวนประกวดขับร้องทั่วอีสาน  โดยไปสมัครเป็นนักร้องที่จังหวัดอุบลราชธานี ที่มีวงดนตรีเพชรพิณทอง เจ้าของวงพ่อนพดล ดวงพรแล้วตั้งชื่อใหม่ให้เป็นนกน้อย อุไรพร ต่อมาย้ายมาสังกัดบ้านพักทัมใจโดย อาวทิดหลอด หรือ มัยกิจ ฉิมหลวง นักจัดรายการทางสถานีวิทยุชื่อดังในจังหวัดอุดรธานี และได้แต่งงานกันปีพุทธศักราช 2519
หลังจากนั้นก็ตั้งวงดนตรีนกน้อย อุไรพร แต่ก็ไม่ได้รับความนิยมและขาดทุนเนื่องจากไม่มีการแสดงหมอลำเรื่องต่อกลอน ซึ่งเป็นการนำนิทานพื้นบ้านหรือเรื่องเล่ามาเล่นกันเป็นเรื่องราวแล้วแทรกการร้องเพลงไว้ด้วย เป็นจุดด้อยที่ทำให้ ไม่มีใครจ้างหลังจากพักวงไปได้ไม่นานจึงปรับการแสดงและการจัดวงให้มีขนาดใหญ่ขึ้นภายใต้ชื่อวงเสียงอิสานหลังจากเริ่มวงครั้งใหม่ 10 ปีต่อมา เป็นระยะเวลาที่บ่มเพาะประสบการณ์ของวงทำให้เป็นที่นิยมกันมาในแถบถาคอีสานจนมีงานจ้างทั่วประเทศตั้งแต่นั้นเป็นต้นมา โดยจุดเด่นใหญ่ที่ให้ผู้ชมนั้นคือ ตลก  พร้อมนักแสดงนับ 500 ชีวิต และการแสดงที่หลากหลาย 
เรื่องราวที่เข้ากันได้อย่างลงตัวหลังจากยกเครื่องปรับปรุงทีมงานการแสดงได้ไม่นานนัก  วงดนตรีลูกทุ่งหมอลำคณะเสียงอิสานก็ได้รับการกล่าวขวัญกันอย่างกว้างขวางเป็นไฟลามทุ่ง นำทีมโดยนกน้อย อุไรพร, ลูกแพร-ไหมไทย อุไรพร ปอยฝ้าย มาลัยพร,คำมอส พรขุนเดช,จั๊กจั่น ดาวไพร,ดาวทอง,ดาวน้อย,ดาวตลก,ดาวรุ่ง เมื่อร้องจนเก่งแล้วจึงลองหัดแต่งกลอนลำร้องเอง ต่อมาก็แต่งให้นักแสดงในวงนำไปร้อง ลำเรื่องต่อกลอนของคณะเสียงอิสาน ไม่ว่าจะเป็นเรื่องฮอยปานดำ, ฮอยปูนแดง, วงเวียนชีวิต,และอีกหลายๆเรื่อง ล้วนแล้วแต่เป็นฝีมือของนกน้อย อุไรพร ทั้งนี้และทั้งชื่อเสียงของคณะเสียงอิสานเริ่มขยายวงกว้างเป็นไฟลามทุ่ง ด้วยทีมงานที่ยิ่งใหญ่ขบวนคอนวอยที่ยาวเหยียด เวทีแสงสีเสียงและการแสดงอันตื่นตาตื่นใจ และรูปแบบเวทีใหม่โดยใช้รถ 6 ล้อ 2 คันกางปีกออก จัดสเต็ปใช้ระบบไฮดรอดริกส์ซึ่งเป็นการพัฒนาที่ไม่หยุดยั้งและรูปแบบการแสดงใหม่เสมอ จนได้ชื่อว่าเป็น "หมอลำก้าวล้ำตลอดกาล" ปัจจุบัน นกน้อย อุไรพร  ได้รับการยกย่องว่าเป็นราชินีหมอลำในยุคปัจจุบันอีกคนหนึ่ง

**เสียงอิสานรีแบรนด์(New generation)**
ปัจจุบันทีมงานเสียงอิสานได้ปรับปรุงรูปแบบใหม่(รีแบรนด์) โดยการกลับมาใช้เวทีนั่งร้านเหมือนเดิมและจัดฉากใหม่ให้สวยงาม และทันสมัย

**ผลงานเพลง**

**สตูดิโออัลบั้ม**
เป็นการรวบรวมอัลบั้ม ผลงานเพลง ของนกน้อย อุไรพร ก่อนช่วง พ.ศ. 2537 ซึ่งไม่ทราบ พ.ศ.ที่แน่ชัด จึงได้รวบรวมผลงานไว้ดังนี้
สังกัด โฟร์เอส

**สังกัด ท็อปไลน์มิวสิค**
#
#

**ซิงเกิ้ล**
 แห่งทุกข์แห่งม่วน- ดอกไม้บานอีสานชื่น - เสน่ห์อีสาน- บ่ออมชอม- ปาฏิหารย์ - ขอบฟ้าไกล - ออนซอนอีสาน - เป็นคนข้างใจของอ้ายได้บ่- หัวใจดื้อ- 40 ปี เสียงอิสาน - 4 ทศวรรษตำนานเสียงอิสาน - เอาผัวไปโผด - ลวกไลน์ป่นเฟสบุ๊ค- 60 ปีวิถีนกน้อย - น้ำเน่าสิ้นดี- ป่าศิลปิน - เฉลิมพระเกียรติ ร.๑๐  - อาศิรวาทรัชกาลที่ ๑๐- แหล่อาศริวาท ร.๑๐  - ขออินดี้นำแหน่สู- ยังยิ้มได้(cover) feat.แป้ง ณัฐธิดา  (ต้นฉบับพลพล พลกองเส็ง) (2564)- ฟ้าหลังฝนคนบันเทิง (2564)- เสียงกล่อมโลก (2565)- โอมมหาละลวย (2565)- คาถาเงินล้าน (2565)- โอ้สกุณา…นกจ๋า (2565)- แม่หม้ายป้ายแดง(2566)

**ผลงานรวมศิลปินในนามเสียงอิสาน**
ผลงานรวมศิลปินในนามวงเสียงอิสาน

**ผลงานการแสดงสดลำเรื่องต่อกลอนคณะเสียงอิสาน**

**ผลงานการแสดง**

**ภาพยนตร์**

**ละครโทรทัศน์**

**รางวัล**
 ชนะเลิศการประกวดร้องเพลงลูกทุ่งของสถานีวิทยุ กวส.1 จังหวัดสุรินทร์- ได้รับพระราชทานปริญญาโทกิตติมศักดิ์ มหาบัณฑิตกิตติมศักดิ์ ณ มหาวิทยาลัยราชภัฏศรีสะเกษ ประจำปีพุทธศักราช 2550- ได้รับรางวัล คนดีศรีอุดรธานี ในงานทุ่งศรีเมือง จังหวัดอุดรธานี ประจำปีพุทธศักราช 2551- ได้รับรางวัลในการใช้ภาษาไทยท้องถิ่นยอดเยี่ยมจาก พลเอกสุรยุทธ์ จุลานนท์ ประจำปีพุทธศักราช 2553- เข้ารับพระราชทานปริญญาบัตรสาขานาฏศิลป์และการละคร จากสมเด็จพระบรมโอรสาธิราชฯ สยามมกุฎราชกุมาร ณ มหาวิทยาลัยราชภัฏสกลนคร- ศิลปินลูกทุ่งหมอลำผู้สร้างชื่อเสียงให้กับภาคอิสาน ในงานประกาศผลรางวัลตุ๊กตาทอง และ รางวัลเมขลา ประจำปีพุทธศักราช 2557- ได้รับประทานรางวัล บุคคลดีเด่นในรางวัล "แม่พิมพ์ของชาติดีเด่น" เนื่องในวันแม่แห่งชาติ ประจำปีพุทธศักราช 2557 เมื่อวันที่ 12 สิงหาคม 2557- ได้รับรางวัล "เหมราช" บุคคลต้นแบบแห่งปี สาขาผู้นำด้านวัฒนธรรม ประจำปีพุทธศักราช 2559 เมื่อวันที่ 25 กันยายน 2559- เข้ารับพระราชทานรางวัลพระธาตุนาดูนทองคำ จากสมเด็จพระเทพรัตนราชสุดาฯ สยามบรมราชกุมารี ณ มหาวิทยาลัยมหาสารคาม วันที่ 14 ธันวาคม 2559- ได้รับรางวัล "คนดีของสังคม" ประจำปีพุทธศักราช 2560 ณ ศูนย์ประชุมสถาบันวิจัยจุฬาภรณ์ กรุงเทพมหานคร วันที่ 24 มิถุนายน 2560- ได้รับรางวัล "ศิลปินมรดกอีสาน" สาขาศิลปะการแสดง หมอลำเรื่องต่อกลอน ประจำปีพุทธศักราช 2561 ณ โรงละครคณะศิลปกรรมศาสตร์ มหาวิทยาลัยขอนแก่น วันที่ 2 เมษายน 2561- ได้รับรางวัลมณีนพรัตน์ราชธานีศรีสยาม (ครั้งที่ 1) สาขารางวัลศิลปินส่งเสริมวัฒนธรรมไทยดีเด่น ประจำปีพุทธศักราช 2564

**แหล่งข้อมูลอื่น**
  ประวัติ - นกน้อย อุไรพร เสียงอิสาน
หมวดหมู่:บุคคลจากอำเภอยางชุมน้อย
หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักดนตรีหมอลำ